CELEX: 62017TA0433
Language: el
Date: 2019-09-20 00:00:00
Title: Υπόθεση T-433/17: Απόφαση του Γενικού Δικαστηρίου της 20ής Σεπτεμβρίου 2019 – Dehousse κατά Δικαστηρίου της Ευρωπαϊκής Ένωσης (Πρόσβαση σε έγγραφα – Δικαστήριο της Ευρωπαϊκής Ένωσης – Έγγραφα που κατέχει το θεσμικό όργανο στο πλαίσιο της ασκήσεως των διοικητικών λειτουργιών του – Αίτηση προσβάσεως στα έγγραφα υποβληθείσα από πρώην δικαστή του Γενικού Δικαστηρίου – Μερική απόρριψη προσβάσεως – Εξωσυμβατική ευθύνη της Ένωσης)

25.11.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 399/42
            
         
      Απόφαση του Γενικού Δικαστηρίου της 20ής Σεπτεμβρίου 2019 – Dehousse κατά Δικαστηρίου της Ευρωπαϊκής Ένωσης
      (Υπόθεση T-433/17) (1)
      
      (Πρόσβαση σε έγγραφα - Δικαστήριο της Ευρωπαϊκής Ένωσης - Έγγραφα που κατέχει το θεσμικό όργανο στο πλαίσιο της ασκήσεως των διοικητικών λειτουργιών του - Αίτηση προσβάσεως στα έγγραφα υποβληθείσα από πρώην δικαστή του Γενικού Δικαστηρίου - Μερική απόρριψη προσβάσεως - Εξωσυμβατική ευθύνη της Ένωσης)
      (2019/C 399/50)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: Franklin Dehousse (Βρυξέλλες, Βέλγιο) (εκπρόσωποι: L. Levi και S. Rodrigues, δικηγόροι)
      
         Καθού-εναγόμενο: Δικαστήριο της Ευρωπαϊκής Ένωσης (εκπρόσωποι: J. Inghelram, Á. Almendros Manzano και V. Hanley-Emilsson)
      
         Αντικείμενο
      
      Αφενός, αίτημα δυνάμει του άρθρου 263 ΣΛΕΕ, περί ακυρώσεως των αποφάσεων της 18ης και της 22ας Μαΐου 2017 με τις οποίες το Δικαστήριο της Ευρωπαϊκής Ένωσης απέρριψε τις αιτήσεις προσβάσεως σε ορισμένα έγγραφα που υπέβαλε, αντιστοίχως, στις 27 Ιανουαρίου 2017 και στις 14 Δεκεμβρίου 2016 ο προσφεύγων-ενάγων και, αφετέρου, αίτημα δυνάμει του άρθρου 268 ΣΛΕΕ, για την ικανοποίηση της ηθικής βλάβης που υποστηρίζει ότι αυτός υπέστη λόγω της πλημμελούς συμπεριφοράς του Δικαστηρίου της Ευρωπαϊκής Ένωσης, το οποίο απέρριψε τις αιτήσεις παροχής πληροφοριών τις οποίες υπέβαλε ο προσφεύγων-ενάγων μεταξύ της 15ης Ιουλίου και της 10ης Αυγούστου 2016.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  
                     Ακυρώνει την απόφαση της 18ης Μαΐου 2017 με την οποία απορρίφθηκε η υποβληθείσα από τον Franklin Dehousse δεύτερη επιβεβαιωτική αίτηση προσβάσεως σε ορισμένα έγγραφα, στο μέτρο που με την απόφαση αυτή δεν έγινε δεκτή η πρόσβαση σε «ανταλλαγή εγγράφων μεταξύ του Προέδρου Σκουρή ή του προϊσταμένου του γραφείου του και όλων των γερμανικών δημόσιων αρχών μεταξύ 2011 και 2015».
                  
               
            
                  2)
               
               
                  
                     Απορρίπτει την προσφυγή-αγωγή κατά τα λοιπά.
                  
               
            
                  3)
               
               
                  
                     Κάθε διάδικος φέρει τα δικαστικά έξοδά του.
                  
               
            
         (1)  EE C 300 της 11.9.2017.